Около 52 г. пр.н.е., Алезия е място на решаващата битка между римляните, под водачеството на Юлий Цезар, и галите на Версенжеторикс. Изходът на битката определя съдбата на региона: с победата си римляните печелят войната и завладяват цяла Галия. Битката е описана в детайли от Цезар в неговите "Записки за Галската война" (кн. 7, 68-69). Последното изследване край Ализе Сент Рен може подробно да потвърди описаната обсада. Тук са били предприети огромни по размер мерки: само за шест седмици е издигнат 15 км дълъг пръстен от укрепления от насипи и окопи около Алезия. В допълнение към него е издигнат и друг, външен - 21 км дълъг, насочен навън с цел да предотврати присъединяването на покрепления (около 250 000 души според Цезар) към обсадените гали. Останки от укрепленията са открити от археолози чрез аерофотография.